Γουλιέλμος Η΄ του Μομφερράτου

Ο Γουλιέλμος Η΄ Παλαιολόγος (,  ή απλά Guglielmo VIII, marchese di Monferrato· 19 Ιουλίου 1420 - 27 Φεβρουαρίου 1483), Μαρκήσιος του Μομφερράτου (1464 - 1483) από την Δυναστεία των Παλαιολόγων του Μομφερράτου, νεώτερου κλάδου της Δυναστείας των Παλαιολόγων ήταν δεύτερος γιος του Ιωάννη Ιακώβου του Μομφερράτου και της Ιωάννας της Σαβοΐας, κόρης του Αμεδαίου Η΄ κόμη της Σαβοΐας.

Μαρκήσιος του Μομφερράτου

Διαδέχθηκε τον μεγαλύτερο αδελφό του Ιωάννη Δ΄ Παλαιολόγο, ο Φρειδερίκος Γ΄ της Αγίας Ρωμαϊκής Αυτοκρατορίας του απέδωσε τις περιοχές που είχε αφαιρέσει ο Αμεδαίος Η΄ της Σαβοΐας από τον πατέρα του (1435).
Παρείχε τις υπηρεσίες του ως κοντοτιέρος (αρχηγός εταιρείας μισθοφόρων) στον νέο ηγεμόνα του Μιλάνου Φραγκίσκο Α΄ Σφόρτσα και έγινε παιδαγωγός στον γιο του Γκαλεάτσο Μαρία Σφόρτσα. Όταν ο Γκαλεάτσο Μαρία δολοφονήθηκε (1476) o Γουλιέλμος Η΄ έγινε προϊστάμενος της συνέλευσης του Μιλάνου.
Δεν είχε γιους και τον διαδέχθηκε ο μικρότερος αδελφός του Βονιφάτιος Γ΄ του Μομφερράτου.

Οικογένεια

Νυμφεύτηκε σε πρώτο γάμο το 1465 τη Μαρία από τον Οίκο της Φουά-Γκραγύ, κόρη του Γκαστόν Δ΄ κόμη της Φουά και απέκτησε:
 Ιωάννα Παλαιολογίνα, παντρεύτηκε τον Λουδοβίκο Β΄ των ντελ Βάστο μαρκήσιο του Σαλούτσο.

Η Μαρία απεβίωσε το 1467 και ο Γουλιέλμος Η΄ νυμφεύτηκε σε δεύτερο γάμο την Ελισάβετ Μαρία Σφόρτσα, κόρη του Φραγκίσκου Α΄ δούκα του Μιλάνου, και απέκτησε:
 Λευκή Παλαιολογίνα 1472-1519, παντρεύτηκε τον Κάρολο Α΄ δούκα της Σαβοΐας.

Η Ελισάβετ απεβίωσε το 1474 και το επόμενο έτος ο Γουλιέλμος Η΄ έκανε τρίτο γάμο με τη Μπερνάρντα ντε Μπρος, κόρη του Ιωάννη Β΄ ντε Μπρος κόμη του Παντιέβρ (συζυγικώ δικαιώματι).

Είχε επίσης φυσικά τέκνα:
 (νόθος) Αννίμπαλε (π. 1460 - 1523) κύριος του Φρασινέλο, ηγούμενος του Λουκέντιο.
 (νόθη) Λουκρητία απεβ. 1508, παντρεύτηκε πρώτα τον Τζιοβάννι Μπαρτολομέο ντελ Καρέτο, και έπειτα τον Ρινάλντο των Έστε.
 (νόθη) Μαργαρίτα, παντρεύτηκε τον Εκτόρ ντε Μοντεϊνάρ (απεβ. 1501), θαλαμηπόλο (chamberlain) της Γαλλίας, κυβερνήτη του Άστι.

Εικόνες

Πρόγονοι

 Παραπομπές 

Πηγές
Aldo Settia (2003). «Guglièlmo VIII, marchese di Monferrato»

Εξωτερικοί σύνδεσμοι
House of Monferrat

Κατηγορία:Μαρκήσιοι του Μομφερράτου
Κατηγορία:Οίκος Παλαιολόγων του Μομφεράτου